CELEX: 62021CN0639
Language: sk
Date: 2021-10-19 00:00:00
Title: Vec C-639/21: Návrh na začatie prejudiciálneho konania, ktorý podal Cour de cassation (Francúzsko) 19. októbra 2021 – PB/Geos SAS, Geos International Consulting Limited

3.1.2022   
            
            
               SK
            
            
               Úradný vestník Európskej únie
            
            
               C 2/24
            
         
      Návrh na začatie prejudiciálneho konania, ktorý podal Cour de cassation (Francúzsko) 19. októbra 2021 – PB/Geos SAS, Geos International Consulting Limited
      (Vec C-639/21)
      (2022/C 2/30)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Cour de cassation
      
         Účastníci konania pred vnútroštátnym súdom
      
      
         Navrhovateľ: PB
      
         Odporca: Geos SAS, Geos International Consulting Limited
      
         Prejudiciálne otázky
      
      
                  1.
               
               
                  Majú sa článok 4 ods. 1 a článok 20 ods. 1 nariadenia Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach (1) vykladať v tom zmysle, že v prípade, že sa vo vzťahu k spoločnosti so sídlom na území členského štátu žalovanej pracovníkom na súde tohto štátu uplatňuje situácia spoločného zamestnávania tohto pracovníka zamestnaného inou spoločnosťou, nie je tento súd pri určovaní svojej právomoci rozhodovať o nárokoch uplatňovaných voči týmto dvom spoločnostiam povinný najprv posúdiť existenciu situácie spoločného zamestnávania?
               
            
                  2.
               
               
                  Majú sa tie isté články vykladať v tom zmysle, že v takom prípade autonómia osobitných pravidiel právomoci vo veciach individuálnych pracovných zmlúv nebráni uplatneniu všeobecného pravidla právomoci súdov členského štátu podľa bydliska žalovaného, stanoveného v článku 4 ods. 1 nariadenia č. 1215/2012?
               
            
         (1)  Ú. v. EÚ L 351, 2012, s. 1.